CELEX: 32016D1765
Language: da
Date: 2016-10-03 00:00:00
Title: Kommissionens gennemførelsesafgørelse (EU) 2016/1765 af 3. oktober 2016 om udpegning af IKT-tekniske specifikationer, der kan henvises til i forbindelse med offentlige udbud (EØS-relevant tekst)

4.10.2016   
            
            
               DA
            
            
               Den Europæiske Unions Tidende
            
            
               L 269/20
            
         KOMMISSIONENS GENNEMFØRELSESAFGØRELSE (EU) 2016/1765
   af 3. oktober 2016
   om udpegning af IKT-tekniske specifikationer, der kan henvises til i forbindelse med offentlige udbud
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 13, stk. 1,
   efter høring af Den Europæiske Multistakeholderplatform for IKT-standardisering og af sektorspecifikke eksperter, og
   ud fra følgende betragtninger:
   
               (1)
            
            
               Standardisering spiller en vigtig rolle i Europa 2020-strategien som beskrevet i Kommissionens meddelelse »Europa 2020: En strategi for intelligent, bæredygtig og inklusiv vækst«. Flere flagskibsinitiativer i Europa 2020-strategien har understreget betydningen af frivillig standardisering på produkt- eller tjenestemarkeder for at sikre kompatibilitet og interoperabilitet mellem produkter og tjenester, fremme teknologisk udvikling og støtte innovation.
            
         
               (2)
            
            
               Standarder er afgørende for europæisk konkurrenceevne samt for innovation og fremskridt. Kommissionen understreger deres relevans i forbindelse med nyere initiativer til fuldførelsen af det indre marked (2) og det digitale indre marked (3), hvor betydningen af standardisering og interoperabilitet for skabelsen af en europæisk digital økonomi styrkes med vedtagelsen af meddelelsen om IKT-standardiseringsprioriteter for det digitale indre marked (4), som indeholder en omfattende strategisk og politisk tilgang til standardisering for prioriterede IKT-teknologier, der er afgørende for gennemførelsen af det digitale indre marked.
            
         
               (3)
            
            
               I det digitale samfund bliver standardiseringsprodukter uundværlige, når det gælder om at sikre interoperabilitet mellem netværk og systemer. I sin meddelelse »En strategisk vision for europæiske standarder: En indsats for at forbedre og fremskynde bæredygtig vækst i den europæiske økonomi inden 2020« (5) anerkender Kommissionen standardisering af informations- og kommunikationsteknologi (IKT) som et særligt felt, hvor løsninger, applikationer og tjenester ofte udvikles af globale IKT-fora og -konsortier, der er blevet førende inden for udviklingen af IKT-standarder.
            
         
               (4)
            
            
               Forordning (EU) nr. 1025/2012 har til formål at modernisere og forbedre rammerne for europæisk standardisering. Den indfører en ordning, hvorved Kommissionen kan beslutte at udpege de mest relevante og mest anerkendte tekniske IKT-specifikationer udstedt af organisationer, der ikke er europæiske, internationale eller nationale standardiseringsorganisationer. Muligheden for at anvende det fulde spektrum af IKT-tekniske specifikationer ved indkøb af hardware, software og informationsteknologiske tjenesteydelser vil muliggøre interoperabilitet mellem udstyr, tjenesteydelser og applikationer, hjælpe den offentlige forvaltning til at undgå den fastlåsning, der opstår, når den offentlige indkøber pga. proprietære IKT-løsninger ikke kan skifte udbyder efter udløbet af indkøbskontrakten, og skabe konkurrence i udbuddet af interoperable IKT-løsninger.
            
         
               (5)
            
            
               De IKT-tekniske specifikationer, der kan henvises til i forbindelse med offentlige udbud, skal være i overensstemmelse med kravene i bilag II til forordning (EU) nr. 1025/2012. Overholdelsen af disse krav er for de offentlige myndigheder en sikkerhed for, at de IKT-tekniske specifikationer er etableret i overensstemmelse med principperne om åbenhed, rimelighed, objektivitet og ikke-diskrimination, som anerkendes af Verdenshandelsorganisationen (WTO) inden for standardisering.
            
         
               (6)
            
            
               Beslutningen om udpegning af bestemte IKT-specifikationer skal vedtages efter høring af Den Europæiske Multistakeholderplatform for IKT-standardisering, der er oprettet ved Kommissionens afgørelse 2011/C-349/04 (6), og vil blive suppleret af andre former for høring af sektorspecifikke eksperter.
            
         
               (7)
            
            
               Den Europæiske Multistakeholderplatform for IKT-standardisering evaluerede og afgav en positiv udtalelse vedrørende udpegning af de IKT-tekniske specifikationer »World Customs Organization Data Model version 3.5« (i det følgende benævnt »WCO Data Model v 3.5«) og af »Content Management Interoperability Services version 1.0 & version 1.1« (i det følgende benævnt »CMIS v1.0 & v1.1«), »Electronic business XML Messaging Services Version 3.0: Part 1, Core Features« og »Application Statement 4 Profile of ebMS 3.0 Version 1.0« (i det følgende benævnt »ebMS3.0-AS4«), »Business Document Metadata Service Location Version 1.0« (i det følgende benævnt »BDX location«) og »Electronic business Core Party Identification Type Technical Specification Version 1.0« (i det følgende benævnt »ebCorePartyIdType«), som er udviklet af OASIS, og som der kan henvises til i forbindelse med offentlige udbud. Evalueringen blev efterfølgende forelagt til høring blandt sektorspecifikke eksperter, der også afgav en positiv udtalelse om udpegningen.
            
         
               (8)
            
            
               Den tekniske specifikation »WCO Data Model version 3.5« er udviklet af Verdenstoldorganisationen (WCO) og består af et sæt af datakrav, som forstærker hinanden gensidigt, og som opfylder de proceduremæssige og retlige behov for grænseoverskridende reguleringsagenturer såsom told, eksportkontrol, import og transittransaktioner. Den er i overensstemmelse med De Forenede Nationers Trade Data Elements Directory (UNTDED) og anvendes i vidt omfang af Verdenstoldorganisationens medlemsadministrationer i gennemførelsen af grænseoverskridende reguleringssystemer, herunder elektroniske indberetningssystemer og enstrengede miljøer.
            
         
               (9)
            
            
               Den tekniske specifikation »CMIS v1.0«, som er udstedt af OASIS (fremmer åbne standarder for informationssamfundet), gør det muligt for forskellige indholdsstyringssystemer at fungere sammen via internettet. Den giver mulighed for på standardiseret vis at gemme, hente og finde dokumenter og gør det på den måde muligt at udveksle oplysninger mellem forskellige indholdsdepoter. Mere specifikt definerer »CMIS v1.0« et abstraktionslag for kontrol af forskellige dokumentstyringssystemer og indholdsdepoter ved brug af webprotokoller. Specifikationen beskriver koncepter og funktionaliteter, der understøttes og udbydes af de fleste indholdsdepoter, såsom søgning efter, anmodning om, tilføjelse og ændring af indhold og metadata. Den tekniske specifikation »CMIS v1.1« er fuldt ud kompatibel med »CMIS v1.0« og omfatter supplerende funktionaliteter.
            
         
               (10)
            
            
               »Electronic business XML Messaging Service« (»ebMS 3.0«), som er udviklet af OASIS, fremmer udvekslingen af elektroniske forretningsmeddelelser inden for rammerne af XML webtjenester, der mobiliserer fælles internetbaserede tekniske specifikationer. Målet med »ebMS 3.0« er at sikre bred vedtagelse blandt alle aktører — store eller små, offentlig administration eller privat virksomhed — der samarbejder i forretningsprocesser og anvender udveksling af meddelelser, til håndtering af forskelle i meddelelsestransmissionskapaciteten, periodisk konnektivitet, manglende faste IP-adresser eller restriktioner for firewall. Den tekniske specifikation »Application Statement 4 Profile of ebMS 3.0 Version 1.0« (forkortet »AS4«) er en moderne webbaseret protokol, der indeholder retningslinjer for en standardiseret metodologi til brug for det sikre og det dokumentagnostiske.
            
         
               (11)
            
            
               Den tekniske specifikation »Business Document Metadata Service Location« (»BDX Location«), som er udstedt af OASIS, er en opdatering af PEPPOL-konceptet Service Metadata Location (SML). En metadatatjeneste for forretningsforbindelser indeholder information om de datatransaktioner og støtteteknologier, som er tilgængelige for specifikke deltagere i forretningsprocessen. Den tekniske specifikation »BDX Location« henviser til en metadatatjenestes placering, primært som en URL-specificeret slutpunktsidentifikator.
            
         
               (12)
            
            
               Den tekniske specifikation »ebCorePartyIdType«, som er udviklet af OASIS, angiver en formel mekanisme til henvisning til programmer til identificering af parter ved anvendelse af et formelt Uniform Resource Name (URN) navneområde for organisationsidentifikatorer, som medfører tre internationale standarder: ISO/IEC 6523, ISO 9735 og ISO 20022 —
            
         VEDTAGET DENNE AFGØRELSE:
   Artikel 1
   De i bilaget oplistede tekniske specifikationer kan anvendes som reference i forbindelse med offentlige udbud.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 3. oktober 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 316 af 14.11.2012, s. 12.
   
      (2)  Meddelelse fra Kommissionen Opgradering af det indre marked: flere muligheder for borgerne og virksomhederne. COM(2015) 550 endelig af 28. oktober 2015.
   
      (3)  Meddelelse om en Strategi for et digitalt indre marked i EU. COM(2015) 192 endelig af 6. maj 2015.
   
      (4)  COM(2016) 176 endelig af 19. april 2016.
   
      (5)  KOM(2011) 311 endelig af 1. juni 2011.
   
      (6)  Kommissionens afgørelse 2011/C-349/04 af 28. november 2011 om oprettelse af Den Europæiske Multistakeholderplatform for IKT-standardisering (EUT C 349 af 30.11.2011, s. 4).
   
      BILAG
      
         Verdenstoldorganisationen (WCO)
          (1)
      
      
                  Nr.
               
               
                  Betegnelse for IKT-teknisk specifikation
               
            
                  1
               
               
                  World Customs Organization Data Model version 3.5 (»WCO Data Model version 3.5«)
               
            
         
      
         OASIS (fremmer åbne standarder for informationssamfundet)
          (2)
      
      
                  Nr.
               
               
                  Betegnelse for IKT-teknisk specifikation
               
            
                  1
               
               
                  »Content Management Interoperability Services version 1.0« (»CMIS 1.0«)
               
            
                  2
               
               
                  »Content Management Interoperability Services version 1.1« (»CMIS 1.1«)
               
            
                  3
               
               
                  »Business Document Metadata Service Location Version 1.0« (»BDX location«)
               
            
                  4
               
               
                  »Electronic business XML Messaging Services Version 3.0: Part 1, Core Features« og »Application Statement 4 Profile of ebMS 3.0 Version 1.0« (»ebMS3.0-AS4«)
               
            
                  5
               
               
                  »Electronic business Core Party Identification Type Technical Specification Version 1.0« (»ebCorePartyIdType«)
               
            
         (1)  http://www.wcoomd.org/
      
         (2)  http://www.oasis-open.org/